CELEX: 62009CA0025
Language: sl
Date: 2010-02-25 00:00:00
Title: Zadeva C-25/09: Sodba Sodišča (peti senat) z dne 25. februarja 2010 (predlog za sprejetje predhodne odločbe Fővárosi Bíróság – Republika Madžarska) – Sió-Eckes Kft. proti Mezőgazdasági és Vidékfejlesztési Hivatal Központi Szerve (Skupna kmetijska politika — Uredba (ES) št. 2201/96 — Skupna ureditev trga za proizvode, predelane iz sadja in zelenjave — Uredba (ES) št. 1535/2003 — Program pomoči za proizvode, predelane iz sadja in zelenjave — Predelani proizvodi — Breskve v sirupu in/ali naravnem sadnem soku — Dokončani proizvodi)

17.4.2010   
            
            
               SL
            
            
               Uradni list Evropske unije
            
            
               C 100/7
            
         Sodba Sodišča (peti senat) z dne 25. februarja 2010 (predlog za sprejetje predhodne odločbe Fővárosi Bíróság – Republika Madžarska) – Sió-Eckes Kft. proti Mezőgazdasági és Vidékfejlesztési Hivatal Központi Szerve
   (Zadeva C-25/09) (1)
   
   (Skupna kmetijska politika - Uredba (ES) št. 2201/96 - Skupna ureditev trga za proizvode, predelane iz sadja in zelenjave - Uredba (ES) št. 1535/2003 - Program pomoči za proizvode, predelane iz sadja in zelenjave - Predelani proizvodi - Breskve v sirupu in/ali naravnem sadnem soku - Dokončani proizvodi)
   2010/C 100/10
   Jezik postopka: madžarščina
   
      Predložitveno sodišče
   
   Fővárosi Bíróság
   
      Stranki v postopku v glavni stvari
   
   
      Tožeča stranka: Sió-Eckes Kft.
   
      Tožena stranka: Mezőgazdasági és Vidékfejlesztési Hivatal Központi Szerve
   
      Predmet
   
   Predlog za sprejetje predhodne odločbe – Fővárosi Bíróság (Madžarska) – Razlaga člena 2(1) Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo (UL L 297, str. 29), člena 2(1) Uredbe Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za proizvode, predelane iz sadja in zelenjave (UL L 218, str. 14) in člena 3 Uredbe Komisije (EGS) št. 2320/89 z dne 28. julija 1989 o minimalnih zahtevah za kakovost breskev v sirupu in breskev v naravnem sadnem soku, ki izpolnjujejo pogoje za program proizvodne pomoči (UL L 220, str. 54) – Breskvina pulpa, proizvedena v okviru sistema proizvodne pomoči sektorju predelanih proizvodov iz sadja in zelenjave – Veljavnost tega sistema pomoči za proizvode iz breskev, proizvedenih na način, ki ni predviden v Uredbi (EGS) št. 2320/89, in za polproizvode, ki nastanejo v različnih fazah proizvodnje in so namenjeni nadaljnji predelavi
   
      Izrek
   
   
               1.
            
            
               Člen 2(1) Uredbe št. 2201/96 z dne 28. oktobra 1996 o skupni ureditvi trga za predelano sadje in zelenjavo, kakor je bila spremenjena z Uredbo Komisije (ES) št. 386/2004 z dne 1. marca 2004, je treba razlagati tako, da se za proizvod, ki spada pod eno od tarifnih številk KN, ki so naštete v Prilogi I k tej uredbi, kakor je bila spremenjena, vključno s tarifno številko KN 2008 70 92, in ki ustreza opredelitvi „breskev v sirupu in/ali naravnem sadnem soku“ v smislu navedene uredbe v povezavi z Uredbo Komisije (ES) št. 1535/2003 z dne 29. avgusta 2003 o določitvi podrobnih pravil za uporabo Uredbe Sveta (ES) št. 2201/96 v zvezi s programom pomoči za proizvode, predelane iz sadja in zelenjave, kakor je bila spremenjena z Uredbo št. 386/2004, in Uredbo Komisije (EGS) št. 2320/89 z dne 28. julija 1989 o določitvi najnižjih zahtev glede kakovosti za breskve v sirupu in/ali naravnem sadnem soku v okviru programa proizvodne pomoči, kakor je bila spremenjena z Uredbo Komisije (ES) št. 996/2001 z dne 22. maja 2001, lahko pridobi pomoč iz sistema pomoči iz te določbe.
            
         
               2.
            
            
               Proizvodi, ki nastanejo v različnih fazah predelave breskev, se lahko štejejo za dokončan proizvod v smislu uredb št. 2201/96 in št. 1535/2003, kakor sta bili spremenjeni, če imajo značilnosti, opredeljene v členu 2, točka 1, Uredbe št. 1535/2003, kakor je bila spremenjena.
            
         
      (1)  UL C 82, 4.4.2009.